ddrg/super_eurlex huggingface dataset:
4)

artikkel 10 asendatakse järgmisega: „Artikkel 10 Julgeolek ELi eriesindaja võtab oma otsesesse alluvusse kuuluvate isikkoosseisu liikmete julgeoleku tagamiseks kõik otstarbekad meetmed, tehes seda kooskõlas liidu poliitikaga aluslepingu V jaotise alusel väljapoole liitu operatiivülesannete täitmisele lähetatud isikkoosseisu julgeoleku kohta ning vastavalt ELi eriesindaja volitustele ja julgeolekuolukorrale tema geograafilises vastutusalas, tegutsedes eelkõige järgmiselt: a) koostades Euroopa välisteenistuse suunistele tuginedes missioonile eriomase julgeolekukava, milles nähakse ette missioonile eriomased füüsilised, organisatsioonilised ja menetluslikud julgeolekumeetmed, millega reguleeritakse isikkoosseisu ohutu liikumise korda missiooni piirkonda ja piirkonnas ning julgeolekualaste juhtumite ohjamist, ja milles nähakse ette situatsiooniplaan ja missiooni evakueerimisplaan; b) tagades missiooni piirkonnas valitsevatele tingimustele vastava kõrge riski kindlustuskaitse kõigile väljapoole liitu lähetatud isikkoosseisu liikmetele; c) tagades, et kõik ELi eriesindaja meeskonna väljapoole liitu lähetatavad liikmed, sealhulgas kohapeal tööle võetud lepingulised isikkoosseisu liikmed, on saanud enne missiooni piirkonda saabumist või sinna saabudes asjakohase julgeolekukoolituse, mis tugineb Euroopa välisteenistuse poolt missiooni piirkonnale omistatud riskiastmele; d) tagades, et kõik korrapäraste julgeolekuhinnangute tulemusel esitatud kokkulepitud soovitused viiakse ellu, ning esitades nende elluviimise ja muude julgeolekuküsimuste kohta nõukogule, kõrgele esindajale ja komisjonile kirjalikke aruandeid eduaruande ja volituste täitmist käsitleva aruande raames.”
h)

seoses piraatlusega säilitada ülevaade kõigist liidu meetmetest Euroopa välisteenistuses, komisjonis ja liikmesriikides ning säilitada korrapärane kõrgetasemeline poliitiline kontakt Somaaliast lähtuvast piraatlusest mõjutatud riikidega piirkonnas, piirkondlike organisatsioonidega, Somaalia ranniku lähedal toimuvat piraatlust käsitleva rahvusvahelise ÜRO kontaktrühmaga, ÜRO ja muude oluliste osalejatega, et tagada ühtne ja terviklik lähenemisviis piraatlusele ning liidu oluline roll rahvusvahelistes püüdlustes võidelda piraatlusega. See hõlmab liidu aktiivset toetust piirkondlikule merendusalaste võimete arendamisele ja piraatide üle kohtupidamisele, ning selle tagamist, et tegeletakse piisavalt piraatluse algpõhjustega Somaalias. Samuti hõlmab see Ida- ja Lõuna-Aafrika ning India ookeani piirkonna jätkuvat toetamist selle piraatlusevastase strateegia ja tegevuskava ning Djibouti toimimisjuhendi rakendamisel;
(2)

Otsuses 2011/465/EL on sätestatud, et 10. Euroopa Arengufondi raames Guinea Vabariigiga tehtava koostöö taastamine eeldab kahe ülesande täitmist; nimelt, et pädevad ametiasutused koostavad ja võtavad vastu üksikasjaliku ajakava, mis sisaldab esialgseid kuupäevi ja eelnevaid samme/ettevalmistavaid toiminguid parlamendivalimiste korraldamiseks enne 2011. aasta lõppu ning et toimuvad vabad ja läbipaistvad parlamendivalimised.
1)

Artikkel 1 asendatakse järgmisega: „Artikkel 1 Hispaanias lubatakse searümpade liigitamiseks vastavalt nõukogu määruse (EÜ) nr 1234/2007 (4) V lisa punkti B.IV alapunktile 1 kasutada järgmisi meetodeid: a) seade „Fat-O-Meat’er (FOM)” ja sellega seotud hindamismeetodid, mille üksikasjad on esitatud lisa 1. osas; b) seade „Fully automatic ultrasonic carcass grading (Autofom)” ja sellega seotud hindamismeetodid, mille üksikasjad on esitatud lisa 2. osas; c) seade „Ultrafom 300” ja sellega seotud hindamismeetodid, mille üksikasjad on esitatud lisa 3. osas; d) seade „Automatic vision system (VCS2000)” ja sellega seotud hindamismeetodid, mille üksikasjad on toodud lisa 4. osas; e) seade „Fat-O-Meat’er II (FOM II)” ja sellega seotud hindamismeetodid, mille üksikasjad on esitatud lisa 5. osas; f) seade „AutoFOM III” ja sellega seotud hindamismeetodid, mille üksikasjad on esitatud lisa 6. osas; g) väikese joonlaua kasutamisega „käsitsimeetod (ZP)” ja sellega seotud hindamismeetodid, mille üksikasjad on esitatud lisa 7. osas. Esimese lõigu punktis g osutatud väikese joonlaua kasutamisega käsitsimeetodit ZP lubatakse üksnes tapamajades: a) kus keskmine tapavõimsus aastas ei ületa 500 siga nädala kohta ning b) mille tapmisliini töötlemisvõimsus on kuni 40 siga tunnis.
(2)

Taani on avaldanud, et automaatseadme „AutoFom” edasiarendamine „versiooniks III” muudab selle kasutamise ja kalibreerimise soovitavaks Taani tapamajades. Seepärast on vaja töötada välja valem selle uue meetodi jaoks.
b)

asendusliikmetena: — Nida AHMEDOV, Mayor, Municipality of Kaolinovo — Ivan ALEKSIEV, Mayor, Municipality of Pomorie — Atanas KAMBITOV, Mayor, Municipality of Blagoevgrad — Kornelia MARINOVA, Municipal Councillor, Municipality of Lovech — Sebihan MEHMED, Mayor, Municipality of Krumovgrad — Anastassya MLADENOVA, Municipal Councillor, Municipality of Peshtera — Fahri MOLAYSSENOV, Mayor, Municipality of Madan — Georgi SLAVOV, Mayor, Municipality of Yambol.
2)

Artikkel 2 asendatakse järgmisega: „Artikkel 2 Artiklit 1 ei kohaldata: a) tarnete suhtes, mis on ette nähtud üksnes Côte d’Ivoire’is läbi viidava ÜRO operatsiooni (UNOCI) ja seda toetavate Prantsusmaa relvajõudude toetuseks või neile kasutamiseks; b) järgneva tegevuse suhtes, millest ÜRO Julgeolekunõukogu resolutsiooni 1572 (2004) punkti 14 alusel asutatud komiteed (edaspidi „sanktsioonide komitee”) on eelnevalt teavitatud: i) üksnes humanitaar- ja kaitseotstarbeks ette nähtud mittesurmava sõjavarustuse, sealhulgas liidu, ÜRO, Aafrika Liidu ja Lääne-Aafrika Riikide Majandusühenduse (ECOWAS) kriisiohjamisoperatsioonidele ette nähtud varustuse tarned; ii) tarned, mis on ajutiselt eksporditud Côte d’Ivoire’i selle riigi relvajõududele, mis võtab rahvusvahelise õiguse kohaseid meetmeid üksnes ja otseselt oma ja nende riikide kodanike, kellele ta annab Côte d’Ivoire’is konsulaarabi välislepingu alusel, evakueerimise võimaldamiseks; iii) sellise mittesurmava sõjalise politseivarustuse tarned, mis on ette nähtud selleks, et võimaldada Côte d’Ivoire’i julgeolekujõududel kasutada avaliku korra kaitsmisel jõudu ainult asjakohasel ja proportsionaalsel viisil; c) kaitseriietuse, sealhulgas kuulivestide ja sõdurikiivrite tarnete suhtes, mida ÜRO töötajad, liidu või selle liikmesriikide töötajad, massiteabevahendite esindajad, humanitaar- ja arenguabitöötajad ning nendega seotud töötajad ekspordivad Côte d’Ivoire’i ajutiselt üksnes isiklikuks kasutamiseks; d) relvade ja muu nendega seotud surmava varustuse tarnete suhtes Côte d’Ivoire’i julgeolekujõududele, mis on sanktsioonide komitee poolt eelnevalt heaks kiidetud ja mis on ette nähtud üksnes Côte d’Ivoire’i julgeolekusektori reformi protsessi toetuseks või seal kasutamiseks; e) sellise mittesurmava varustuse tarnete suhtes, mida võidakse kasutada siserepressioonideks üksnes sel eesmärgil, et võimaldada Côte d’Ivoire’i julgeolekujõududel kasutada avaliku korra kaitsmisel jõudu ainult asjakohasel ja proportsionaalsel viisil; f) sellise varustuse tarnete suhtes Côte d’Ivoire’i julgeolekujõududele, mida võidakse kasutada siserepressioonideks ja mis on ette nähtud üksnes Côte d’Ivoire’i julgeolekusektori reformi protsessi toetuseks või seal kasutamiseks.”
Läbivaatamise käigus jõuti järeldusele, et Portugal täitis tingimusi 2012. aasta esimeses kvartalis rahuldavalt. Valitsemissektori eelarve puudujääk 2011. aastal oli 4,2 % SKPst. Endiselt on võimalik saavutada 2012. aasta eelarve-eesmärk 4,5 % SKPst. Majanduse tasakaalustamine on jõudsalt jätkunud ning nõrgema omamaise nõudluse korvamisena on eksport ületanud ootusi. Makromajandusliku väljavaate tasakaalustamatusega seotud eelarve-eesmärgi riskid on hakanud reaalseks muutuma, kuna kasvutegur kaldub rohkem netoekspordi kui omamaise nõudluse suunas ning olukord tööjõuturul on märgatavalt halvenenud. Majanduse pikaajalise kasvupotentsiaali tõstmise reformidega on saavutatud edu. Õigusaktid, mida on vaja tööjõuturu reformi jaoks, mille eesmärk on tööjõuturu paindlikumaks muutmine ja tootlikuse tõstmine, on vastu võetud ning saavutatud edu on vaja hoida. Töölepingu lõpetamisel makstavad lahkumistasud tuleks ühtlustada liidu keskmisega ning tuleks luua fond kõnealuste tasude rahastamiseks. Kollektiivlepingute pikendamise mehhanismi läbivaatamist käsitlev ettepanek on koostamisel. Jätkatakse poliitikameetmete rakendamist finantssüsteemi stabiliseerimiseks. Banco Português de Negocios (BPN) panga müümine on lõpetatud ning BPNilt ülekantud varade taastamiseks tuleks tõhustada eriotstarbeliste äriühingute haldamist.

Finantssektori finantsvõimendus on vähenenud nõuetekohaselt. Pangandussüsteemi rekapitaliseerimisel on eesmärgiks tagada 2012. aasta juuniks vähemalt esimese taseme omavahendite määr 9 %, sealhulgas Euroopa Pangandusjärelevalve nõuded ning pensionifondide osalise üleviimisega seotud kapitalivajadused ja kohapealsed erikontrollid. Tõhustatud on õigusraamistikku, millega reguleeritakse varajast sekkumist, pangakriiside lahendamist ja hoiuste tagamist, ning Portugali ametiasutustel on palutud ette valmistada rakendusmeetmed. Konkurentsivõime taastamiseks ning majanduskasvu ja tööhõive edendamiseks on olulise tähtsusega eelkõige kaitstud teenustega seotud tooteturureformid. Portugali valitsus järgib strateegiat, mille alusel restruktureeritakse riigi osalusega ettevõtted, et vähendada nende võlakoormust, ning parandatakse turupõhise rahastamise tingimusi. Rahvusvaheline auditifirma on valmistanud ette uuringu, et hinnata avaliku ja erasektori partnerluse üle uuesti peetavate läbirääkimiste või valitsuse rahaliste kohustuste vähendamist käsitlevate kontsessioonilepingute tulusid ja kulusid. Portugali valitsus on kohustatud tagama tõhusa jõustamiskorra kehtestamise. Geograafilise liikuvuse edendamiseks on ajakohastatud eluasemeturgu reguleerivaid õigusakte ning ka kohtusüsteemi reformi alal tehakse märkimisväärseid edusamme. Erastamiskava on rakendatud uue raamseaduse alusel.
1)

Punkt 4.1.2.18.1 asendatakse järgmisega: „4.1.2.18.1. Ooteplatvormi kõrgus Kiirraudteesüsteemis kohaldatakse selliste ooteplatvormide puhul, kus on ette nähtud kiirraudteeveeremi KTK-le vastavate tavapärases kommertskasutuses rongide peatumine, kiirraudteesüsteemi infrastruktuuri KTKs (punkt 4.2.20.4) sätestatud väärtusi. Kiirraudteesüsteemi ooteplatvormidel, kus ei ole ette nähtud kiirraudteeveeremi KTK-le vastavate tavapärases kommertskasutuses rongide peatumine, ja tavaraudteesüsteemi ooteplatvormidel on kaks lubatud kõrgust: 550 mm ja 760 mm üle rööbaste veerepinna. Nende mõõtmete suhtes on lubatud kõikumine –35 mm / +0 mm. Tavaraudteesüsteemis on selliste ooteplatvormide puhul, kus peatuvad ka trammid (nt Stadtbahn või Tram-Train), ooteplatvormide lubatud kõrgus 300–380 mm. Nende mõõtmete suhtes on lubatud kõikumine +/–20 mm. Vähem kui 500 m raadiusega kõverikes võivad ooteplatvormid olla kõnealustest kõrgustest kõrgemad või madalamad, tingimusel et sõiduki esimene kasutatav aste on kooskõlas punkti 4.2.2.12.1 joonisega 11.”
8)

Punkti 4.3.3.8 alapunkti a „Põikkalde vajak siledal rööbasteel ning pöörmete ja ristmetega peateel” muudetakse järgmiselt: a) alljaotise „Spetsiaalselt kiirliikluseks ehitatud rööbasteed” neljas lõik asendatakse järgmisega: „Rööbasteedel, mille kõverike raadiused on kindlaks määratud eespool toodud tabelis esitatud põikkaldevajakute põhjal, võivad eriseadmetega (kallutusseade) varustatud koostalitlusvõimelised kiirrongid liigelda suurema põikkaldevajaku korral juhul, kui on tagatud, et selliste arvväärtuste kohandamisega asjaomaste rongide puhul ei kaasne piiranguid teiste koostalitlusvõimeliste rongide liiklemisele. Põikkalde vajaku suurima väärtuse kindlaksmääramisel kõikide koostalitlusvõimeliste rööbasteede jaoks juhuks, kui kasutatakse kõnealuseid eriseadmetega (sealhulgas kallutusseade) varustatud ronge, võetakse aluseks siseriiklikud eeskirjad asjaomaste rongitüüpide liikluse korraldamise kohta. Kõnealuste rongide käikupaneku heakskiitmisel kohaldatakse veeremi KTK nõudeid.”; b) alljaotise „Spetsiaalselt kiirliikluseks ümberehitatud rööbasteed ja ühendusteed” viies lõik asendatakse järgmisega: „Rööbasteedel, mille kõverike raadiused on kindlaks määratud eespool toodud tabelis esitatud põikkaldevajakute põhjal, võivad eriseadmetega (kallutusseade) varustatud koostalitlusvõimelised kiirrongid liigelda suurema põikkaldevajaku korral juhul, kui on tagatud, et selliste arvväärtuste kohandamisega asjaomaste rongide puhul ei kaasne piiranguid teiste koostalitlusvõimeliste rongide liiklemisele. Põikkalde vajaku suurima väärtuse kindlaksmääramisel kõikide koostalitlusvõimeliste rööbasteede jaoks juhuks, kui kasutatakse kõnealuseid eriseadmetega (sealhulgas kallutusseade) varustatud ronge, võetakse aluseks siseriiklikud eeskirjad asjaomaste rongitüüpide liikluse korraldamise kohta. Kõnealuste rongide käikupaneku heakskiitmisel kohaldatakse veeremi KTK nõudeid.”; c) alljaotise „Spetsiaalselt kiirliikluseks ehitatud või ümberehitatud eriomadustega rööbasteed” kolmas lõik asendatakse järgmisega: „Rööbasteedel, mille kõverike raadiused on kindlaks määratud eespool toodud tabelis esitatud põikkaldevajakute põhjal, võivad eriseadmetega (kallutusseade) varustatud koostalitlusvõimelised kiirrongid liigelda suurema põikkaldevajaku korral juhul, kui on tagatud, et selliste arvväärtuste kohandamisega asjaomaste rongide puhul ei kaasne piiranguid teiste koostalitlusvõimeliste rongide liiklemisele. Põikkalde vajaku suurima väärtuse kindlaksmääramisel kõikide koostalitlusvõimeliste rööbasteede jaoks juhuks, kui kasutatakse kõnealuseid eriseadmetega (sealhulgas kallutusseade) varustatud ronge, võetakse aluseks siseriiklikud eeskirjad asjaomaste rongitüüpide liikluse korraldamise kohta. Kõnealuste rongide käikupaneku heakskiitmisel kohaldatakse veeremi KTK nõudeid.”
(2)

Selleks et veelgi tugevdada otsuses 2011/782/ÜVJP sätestatud meetmete jõustamist, peaksid liikmesriigid oma sadamates ja lennujaamades ning territoriaalvetes lipuriigi nõusolekul, mis on vajalik rahvusvahelise õiguse kohaselt, kontrollima kõiki Süüriasse suunduvaid laevu ja õhusõidukeid, kui asjaomasel liikmesriigil on teavet, mis annab põhjendatud aluse arvata, et kõnealuste laevade ja õhusõidukite veos sisaldab relvi või varustust, kaupu või tehnoloogiat, mida võidakse kasutada siserepressioonideks ja mille tarnimine, müük, üleandmine või eksport on otsuse 2011/782/ÜVJP alusel keelatud või on selleks vaja luba.
(7)

Šveitsi loomade tervislik seisund on võrdväärne liikmesriikide loomade tervisliku seisundiga. Seetõttu on asjakohane, et asjaomasest kolmandast riigist liitu imporditavad in vivo saadud ja in vitro toodetud embrüod on varustatud veterinaarsertifikaadiga, mis on koostatud vastavalt direktiivi 89/556/EMÜ C lisas esitatud koduveiste embrüote liidusisese kaubanduse sertifikaadi näidisele. Selle sertifikaadi puhul tuleb võtta arvesse muudatusi, mis on sätestatud nõukogu ja komisjoni 4. aprilli 2002. aasta otsusega 2002/309/EÜ, Euratom (teadus- ja tehnikakoostöö kokkuleppe osas), heaks kiidetud Euroopa Ühenduse ja Šveitsi Konföderatsiooni vahelise põllumajandustoodetega kauplemise kokkuleppe (3) 11. lisa 2. liite VI peatüki B osa punktis 2.
(3)

Rakendusotsuse 2011/630/EL II lisa 1. osa A jaos esitatud veterinaarsertifikaadi näidises on lammaste katarraalse palaviku osas hetkel kehtivate loomatervishoiu nõuete kohaselt sätestatud, et doonorloomad peavad vastama veiste sperma imporditingimustele, mis on sätestatud Maailma Loomatervishoiu Organisatsiooni (OIE) maismaaloomade tervishoiu eeskirja lammaste katarraalset palavikku käsitlevas peatükis. Kõnealuses peatükis soovitatakse rakendada mitmeid leevendavaid meetmeid, mille abil kaitsta peremeesorganisme kokkupuute eest viirusvektoriga või inaktiveerida viirus antikehade abil. Õiguskindluse seisukohalt on asjakohane, et kõnealuses veterinaarsertifikaadi näidises oleks selgelt välja toodud vastavad nõuded ja tagatised, mille eksportiv kolmas riik peab esitama lähtuvalt epidemioloogilisest olukorrast.
1)

I lisa asendatakse järgmisega: „I LISA Nende kolmandate riikide ja nende osade loetelu, kust liikmesriigid lubavad importida lammaste ja kitsede spermat ISO kood Kolmanda riigi nimi Märkused Territooriumi kirjeldus (vajaduse korral) Lisatagatised AU Austraalia Lisatagatis seoses II lisa 2. osa A jaos esitatud näidissertifikaadi punktis II.4.9.1 sätestatud testidega on kohustuslik. CA Kanada Lisatagatis seoses II lisa 2. osa A jaos esitatud näidissertifikaadi punktis II.4.9.1 sätestatud testidega on kohustuslik. CH Šveits (1) CL Tšiili GL Gröönimaa HR Horvaatia IS Island NZ Uus-Meremaa PM Saint-Pierre ja Miquelon US Ameerika Ühendriigid Lisatagatis seoses II lisa 2. osa A jaos esitatud näidissertifikaadi punktis II.4.9.1 sätestatud testidega on kohustuslik.
ET

NÕUKOGU OTSUS,

16. juuli 2012,

millega pikendatakse otsuses 2011/492/EL, millega lõpetatakse Cotonou lepingu artikli 96 kohane nõupidamine Guinea-Bissau Vabariigiga, sätestatud sobivate meetmete kohaldamisaega ja muudetakse kõnealust otsust

(2012/387/EL)

EUROOPA LIIDU NÕUKOGU,

võttes arvesse Euroopa Liidu toimimise lepingut,

võttes arvesse Cotonous 23. juunil 2000 (1) alla kirjutatud ja 22. juunil 2010 Ouagadougous viimati muudetud partnerluslepingut ühelt poolt Aafrika, Kariibi mere ja Vaikse ookeani riikide rühma ning teiselt poolt Euroopa Ühenduse ja selle liikmesriikide vahel (2) (edaspidi „AKV-EÜ partnerlusleping”), eriti selle artiklit 96,

võttes arvesse nõukogus kokku tulnud liikmesriikide valitsuste esindajate vahelist sisekokkulepet AKV-EÜ partnerluslepingu rakendamiseks võetavate meetmete ja järgitavate menetluste kohta, (3) eriti selle artiklit 3,

võttes arvesse Euroopa Komisjoni ettepanekut

ning arvestades järgmist:

Seepärast tuleb otsust 2011/492/EL muuta, et pikendada sobivate meetmete kohaldamisaega,

ON VASTU VÕTNUD KÄESOLEVA OTSUSE:

Artikkel 1

Otsuse 2011/492/EL kehtivusaega pikendati 12 kuu võrra. Sel eesmärgil asendatakse otsuse 2011/492/EL artikli 3 teises lõigus kuupäev „19. juuli 2012” kuupäevaga „19. juuli 2013”.

Artikkel 2

Käesolevale otsusele lisatud kiri edastatakse Guinea-Bissau Vabariigi ametiasutustele.

Artikkel 3

Käesolev otsus jõustub selle vastuvõtmise päeval.

(1) EÜT L 317, 15.12.2000, lk 3.

(2) Leping, millega muudetakse teist korda partnerluslepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa ühenduse ja selle liikmesriikide vahel, millele on alla kirjutatud 23. juunil 2000 Cotonous ja mida on muudetud esimest korda 25. juunil 2005 Luxembourgis (ELT L 287, 4.11.2010, lk 3).

(3) EÜT L 317, 15.12.2000, lk 376.

(4) ELT L 203, 6.8.2011, lk 2.

LISA

Lugupeetud härra president

Lugupeetud härra peaminister

Pärast 29. märtsil 2011 Brüsselis toimunud AKV-ELi partnerluslepingu artikli 96 kohast nõupidamist otsustas Euroopa Liit 18. juulil 2011 võtta nõukogu otsusega 2011/492/EL vastu sobivad meetmed, sealhulgas vastastikuste kohustuste kava ELi koostöö järgjärguliseks taastamiseks.

Kaksteist kuud pärast nimetatud otsuse vastuvõtmist leiab Euroopa Liit, et olulisi edusamme ei ole tehtud ning et 12. aprilli 2012. aasta riigipööre on selle tugeva tagasilöögi andnud. Seepärast otsustab ta pikendada otsuse 2011/492/EL kohaldamisaega kuni 19. juulini 2013.

Euroopa Liit meenutab nõukogu 23. aprillil 2012. aastal vastu võetud järeldusi Guinea-Bissau Vabariigi kohta, rõhutab veel kord Guinea-Bissauga tehtava tulevase koostöö olulisust ning kinnitab oma valmidust saata Guinea-Bissau Vabariiki vastavalt ÜRO Julgeolekunõukogu 18. mai 2012. aasta resolutsioonile 2048 (2012) teel põhiseadusliku korra taastamise poole ning sellise olukorra saavutamiseni, mis võimaldaks koostöö täies ulatuses taastada.

Euroopa Liit toetab rahvusvaheliste partnerite ühendatud jõupingutusi taastada stabiilsus, demokraatia ja inimõiguse austamine Guinea-Bissau Vabariigis.
(4)

Mõnda sektorit, mille puhul on otsuses 2010/2/EL leitud, et kasvuhoonegaaside heite ülekandumise oht ei ole NACE 4. tasandil märkimisväärne, vaadeldi osadena, ning hinnati allsektoreid, mille teatavad iseloomulikud omadused tingisid nende puhul oluliselt teistsuguse mõju kui sektori muude osade puhul. Allsektorite „Klaaskiust vuaal, villak, matid, madratsid, plaadid jm tooted, v.a riie” ja „Räbuvill, kivivill jms mineraalvillad ja nende omavahelised segud puistena, lehtedena või rullides” puhul on kõnealune hindamine näidanud, et neid võib iseloomulike omaduste põhjal muudest allsektoritest selgesti eristada ning et nad täidavad direktiivi 2003/87/EÜ artikli 10a lõikes 15 sätestatud kvantitatiivsed kriteeriumid. Seetõttu tuleks allsektorid „Klaaskiust vuaal, villak, matid, madratsid, plaadid jm tooted, v.a riie” ja „Räbuvill, kivivill jms mineraalvillad ja nende omavahelised segud puistena, lehtedena või rullides” lisada selliste sektorite ja allsektorite loetellu, mille puhul kasvuhoonegaaside heite ülekandumise ohtu peetakse märkimisväärseks.
(2)

Otsuse 2007/777/EÜ II lisa 2. osas on esitatud loetelu kolmandatest riikidest ja nende osadest, kust lubatakse importida lihatooteid ning töödeldud magusid, põisi ja sooli, mis on läbinud selles loetelus osutatud töötluse. Kui kolmandates riikides on kõnealusesse loetellu kandmise eesmärgil loodud piirkonnad, on need sätestatud kõnealuse lisa 1. osas.
(3)

Toimiku täielikuks tunnistamine oli vajalik, et võimaldada selle üksikasjalikku läbivaatamist ja et liikmesriigid saaksid anda kuni kolmeks aastaks ajutisi lube asjaomast toimeainet sisaldavate taimekaitsevahendite kasutamiseks, täites samas direktiivi 91/414/EMÜ artikli 8 lõikes 1 sätestatud tingimusi ja eelkõige tingimust, et toimeainet ja taimekaitsevahendit hinnataks üksikasjalikult, arvestades kõnealuse direktiiviga sätestatud nõudeid.
9)

Lisa A muudetakse järgmiselt: a) 1. liidet muudetakse järgmiselt: i) punkt 4.6 asendatakse järgmisega: „4.6. Raudteeinfrastruktuuri-ettevõtja võib kehtestada leebemad piirangud”; ii) punkt 5.1.2 asendatakse järgmisega: „5.1.2. Teljevahe bx Teljevahe bx (joonis 1) ei tohi ületada 4 200 mm, välja arvatud juhul, kui veeremit kasutatakse liinidel, mille puhul on lubatud bx kuni 5 000 mm. Veeremit, mille bx on üle 4 200 mm, ei kasutata liinidel, mille puhul ei ole lubatud bx üle 4 200 mm. EÜ vastavustõendamise deklaratsioonil peab olema vastav märge. Uutel I kategooria raudteelõikudel lubab CCS rongituvastussüsteem kasutada veeremit, mille bx on kuni 5 000 mm. Muudel lõikudel (ühelt poolt I kategooria ajakohastatud või uuendatud liinid ning teiselt poolt II või III kategooria uued, ajakohastatud või uuendatud liinid) lubab CCS rongituvastussüsteem kasutada veeremit, mille bx on kuni 4 200 mm. Raudteeinfrastruktuuri-ettevõtjatel soovitatakse lubada ka veeremit, mille bx on kuni 5 000 mm.”; iii) punkt 6.1.3 asendatakse järgmisega: „6.1.3. Austria, Saksamaa ja Belgia erijuhtum Teljekoormus peab mõnel infrastruktuuriregistris märgitud liinil olema vähemalt 5 t”; iv) punkt 6.5.5 asendatakse järgmisega: „6.5.5. Madalmaade erijuhtum Lisaks lisa A 1. liite üldnõuetele võib vedurite ja mootorrongide suhtes kohaldada rööpaahelatega seotud lisanõudeid”; v) punkt 8.2 asendatakse järgmisega: „8.2. Elektriliste/magnetpidurite kasutamine 8.2.1. Magnet- ja pöörisvoolpidurite kasutamine on lubatud üksnes hädapidurduse korral või seisu ajal. Magnet- ja pöörisvoolpidurite kasutamine hädapidurduse korral võib olla keelatud.” 8.2.2. Pöörisvool- ja magnetpidureid võib kasutada sõidupidurina, kui see on lubatud. 8.2.3. Saksamaa erijuhtum Juhtsõiduki esimesel kandevankril on magnetpidur ja pöörisvoolpidur keelatud, kui ei ole selgelt märgitud teisiti.”; b) 2. liite punkt 5 asendatakse järgmisega: „5. Alarmi liigid ja piirväärtused HABD on seotud järgmiste alarmiliikidega: — kriitiline alarm; — ohtlik alarm; — temperatuurivahealarm või muu alarm.”
(1)

Otsusega 2002/148/EÜ (4) viidi lõpule Zimbabwe Vabariigiga Cotonou lepingu artikli 96 lõike 2 punkti c alusel peetud konsultatsioonid ning võeti nimetatud otsuse lisas sätestatud asjakohased meetmed. Neid meetmeid on vahepeal kohandatud ning nende kohaldamisaega on igal aastal pikendatud.